《和知郡王职方韵同前》
宋代·陈舜俞

邑陂增筑更渊沉，所喜诗筒赏叹深。
楚国老臣千古意，庐江贤守一家心。
淮边野史添新事，垅上春犁诵好音。
兴利劝农真政术，可知为吏得喉襟。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。